Linnaveske järv

Linnaveske järv (ka Linnaveski paisjärv) on paisjärv Sakala kõrgustiku lõunaosas asuvas kaitsealuses Karksi ürgorus, Viljandi maakonnas Mulgi vallas Karksi-Nuia linnas ja Karksi külas. Kirjeldus Järve pindala on 3,9 ha ja kõrgus merepinnast 64 m. Järv asetseb loode-kagusuunal, sellest voolab läbi Halliste jõgi. Järvest 100 m allavoolu asub Karksi järv. Järve ääres ürgoru serval asuvad Karksi ordulinnuse varemed ja Karksi kirik. Linnaveske järv kuulub Lääne-Eesti vesikonda ja Pärnu alamvesikonda. Järv on avalikult kasutatav veekogu. Järv on kaitse all Karksi maastikukaitseala koosseisus. Vaata ka Karksi maastikukaitseala Karksi ürgorg Halliste jõgi Karksi järv Viited Välislingid Linnaveske järv Eesti looduse infosüsteemis Linnaveske järv keskkonnaportaalis